ഡയാൻ ലാഡ്

**റോസ് ഡയാൻ ലാഡ്** (മുമ്പ്, ലാഡ്നർ, ജീവിതകാലംഃ നവംബർ 29 -1935 - നവംബർ 3,2025) ഒരു അമേരിക്കൻ സ്വദേശിയായ നടിയായിരുന്നു. 70 വർഷക്കാലത്തോളം നീണ്ട അഭിനയ ജീവിതത്തിൽ ഏകദേശം 200-ലധികം ചലച്ചിത്രങ്ങളിലും ടെലിവിഷൻ പരിപാടികളിലും അഭിനയിച്ച അവർ, ''ആലീസ് ഡസ്ന്റ് ലിവ് ഹെയർ എനിമോർ'' (1974) *വൈൽഡ് അറ്റ് ഹാർട്ട്* (1990), *റാംബ്ലിംഗ് റോസ്* (1991) എന്നീ ചിത്രങ്ങളിലെ വേഷങ്ങളുടെ പേരിൽ മൂന്ന് അക്കാദമി അവാർഡ് നാമനിർദ്ദേശങ്ങൾ നേടുകയും ആദ്യത്തേതിന് ഒരു ബാഫ്റ്റ അവാർഡ് നേടുകയും ചെയ്തു. അതുപോലെതന്നെ മൂന്ന് പ്രൈംടൈം എമ്മി അവാർഡുകൾക്കും നാല് ഗോൾഡൻ ഗ്ലോബ് പുരസ്കാരങ്ങൾക്കും നാമനിർദ്ദേശം ചെയ്യപ്പെട്ടതോടൊപ്പം *ആലീസ്* (1980-1981) എന്ന ഹാസ്യ പരമ്പരയിലെ വേഷം ഗോൾഡൻ ഗ്ലോബ് പുരസ്കാരം നേടിക്കൊടുക്കുകയും ചെയ്തു.

*ചൈനാടൌൺ* (1974) *നാഷണൽ ലാംപൂൺസ് ക്രിസ്മസ് വെക്കേഷൻ* (1989) *ഗോസ്റ്റ്സ് ഓഫ് മിസിസിപ്പി* (1996) *പ്രൈമറി കളേഴ്സ്* (1998) *28 ഡേയ്സ്* (2000), *ജോയ്* (2015) എന്നിവയാണ് ലാഡ് അഭിനയിച്ച മറ്റ് ശ്രദ്ധേയ ചിത്രങ്ങൾ. നടി ലോറ ഡെർൺ അവരുടെ  മുൻ ഭർത്താവ് നടൻ ബ്രൂസ് ഡെർണിലുള്ള മകളാണ്.

## ആദ്യകാല ജീവിതം
നടി മേരി ബെർണാഡെറ്റ് ലാഡ്നർ (മുമ്പ്, ആൻഡേഴ്സൺ), പക്ഷിമൃഗാദികൾക്കുള്ള ഉൽപ്പന്നങ്ങൾ വിപണനം ചെയ്തിരുന്ന മൃഗഡോക്ടർ പ്രെസ്റ്റൺ പോൾ ലാഡ്നർ എന്നിവരുടെ ഏക മകളായി റോസ് ഡയാൻ ലാഡ്നർ എന്ന പേരിലാണ് അവർ ജനിച്ചത്. കുടുംബം മിസിസിപ്പിയിലെ മെറിഡിയനിലാണ് താമസിച്ചിരുന്നതെങ്കിലും, താങ്ക്സ്ഗിവിംഗ് ആഘോഷത്തിനായി ബന്ധുക്കളെ സന്ദർശിക്കവേ 1935 നവംബർ 29 ന് മിസിസിപ്പിയിലെ ലോറലിൽവച്ച് ജനിച്ചു. നാടകകൃത്ത് ടെന്നസി വില്യംസ് , കവി സിഡ്നി ലാനിയർ എന്നിവരുമായി ലാഡിന് ബന്ധുത്വമുണ്ട്. മാതാവിന്റെ റോമൻ കത്തോലിക്കാ വിശ്വാസത്തിലാണ് ലാഡ് വളർന്നത്.

## കരിയർ
1953-ൽ ന്യൂ ഓർലിയാൻസിലെ താമസത്തിനിടയിൽ *ടോബാക്കോ റോഡ്* എന്ന ജാക്ക് കിർക്ക്ലാൻഡ് നാടകത്തിലൂടെ അരങ്ങേറ്റം നടത്തിയ ലാഡ് പിന്നീട് ന്യൂയോർക്കിലേക്ക് താമസം മാറുകയും ഏതാനും നാടകങ്ങളിലും സിനിമകളിലും അഭിനയിക്കുന്നതിന് അവസരം ലഭിക്കുകയും ചെയ്തു.

1971ൽ ലാഡിന് *ദി സീക്രട്ട് സ്റ്റോം* എന്ന സിബിഎസ് സോപ്പ് ഓപ്പറയിലെ  അഭിനേതാവാകാൻ അവസരം ലഭിച്ചു. ദീർഘകാലമായി സംപ്രേഷണം ചെയ്തുകൊണ്ടിരുന്ന ഈ പകൽസമയ പരമ്പരയിലെ കിറ്റി സ്റ്റൈൽസ് എന്ന വേഷം ചെയ്ത രണ്ടാമത്തെ പ്രധാന നടിയായിരുന്നു അവർ. പിന്നീട് റോമാൻ പൊളാൻസ്കിയുടെ 1974 ൽ പുറത്തിറങ്ങിയ *ചൈനാടൌൺ* എന്ന സിനിമയിൽ ഒരു സഹനടിയായി അഭിനയിക്കുകയും ''ആലീസ്'' ഡസ്ന്റ് ലിവ് ഹിയർ എനിമോർ എന്ന ചിത്രത്തിലെ ഫ്ലോ എന്ന കഥാപാത്രത്തെ അവതരിപ്പിച്ചതിന് മികച്ച സഹനടിയ്ക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെടുകയും ചെയ്തു. പിന്നീട് ഇതേ ചിത്രത്തെ ആസ്പദമാക്കി നിർമ്മിക്കപ്പെട്ട *ആലീസ്* എന്ന ടെലിവിഷൻ പരമ്പരയിൽ ഫ്ലോ എന്ന കഥാപാത്രത്തെ അവതരിപ്പിച്ചത് പോളി ഹോളിഡേ എന്ന നടിയായിരുന്നു. പോളി ഹോളിഡേ ടിവി പരമ്പരയിലെ വേഷം ഉപേക്ഷിച്ചപ്പോൾ, ഈ പരമ്പരയിൽ ഇസബെല്ലെ "ബെല്ലെ" ഡുപ്രീ എന്ന പരിചാരകയായി അവർ വേഷമിട്ടു.
ഇടത്ത്‌|ലഘുചിത്രം|2013ൽ ഹോളിവുഡ് വാക്ക് ഓഫ് ഫെയിമിൽ ഒളിമ്പിയ ഡുക്കാക്കിസിനെ ആദരിക്കുന്നതിനുള്ള ചടങ്ങിൽ പങ്കെടുക്കുന്ന ലാഡ്.
*ബ്ലാക്ക് വിഡോ* (1987) *നാഷണൽ ലാംപൂൺസ് ക്രിസ്മസ് വെക്കേഷൻ* (1989) *ഗോസ്റ്റ്സ് ഓഫ് മിസിസിപ്പി* (1996) *പ്രൈമറി കളേഴ്സ്* (1998) 28 *ഡേയ്സ്* (2000), *ജോയ്* (2015) എന്നിവയാണ് അവർ തുടർന്ന് അഭിനയിച്ച സിനിമകൾ. 1992 ൽ *ഹോൾഡ് മി, ത്രിൽ മി, കിസ് മി* എന്ന സിനിമയിൽ അമ്മയും നടിയുമായിരുന്ന മേരി ലാനിയറിനൊപ്പം ഒരു തമാശക്കാരിയായി മുതിർന്ന വേഷത്തിൽ അഭിനയിച്ചു.
വലത്ത്‌|ലഘുചിത്രം|''ഹോൾഡ് മി, ത്രില്ല് മി, കിസ് മി'' എന്ന ചിത്രത്തിൽ ലൂസിൽ എന്ന കഥാപാത്രമായി ലാഡ്
2004-ൽ സ്റ്റീഫൻ കിങ്ങിന്റെ *കിംഗ്ഡം ഹോസ്പിറ്റൽ* എന്ന ടെലിവിഷൻ മിനി പരമ്പരയിലെ മാനസികരോഗിയായ മിസ്സിസ് ഡ്രൂസ് എന്ന വേഷം ചെയ്തു. 2006 ഏപ്രിലിൽ ലാഡ് തന്റെ ആദ്യ പുസ്തകമായ *സ്പൈറലിംഗ് ത്രൂ ദ സ്കൂൾ ഓഫ് ലൈഫ്ഃ എ മെന്റൽ, ഫിസിക്കൽ, ആൻഡ് സ്പിരിച്വൽ ഡിസ്കവറി* പുറത്തിറക്കി. 2007ൽ *മൊണ്ടാന സ്കൈ*  എന്ന ലൈഫ് ടൈം നെറ്റ്വർക്കിന്റെ ടെലിവിഷൻ ചിത്രത്തിലെ വേഷമിട്ടു. 

*ആലിസ് ഡസ്ന്റ് ലിവ് ഹിയർ എനിമോർ* എന്ന ചിത്രത്തിലെ വേഷത്തിനു ലഭിച്ച അക്കാദമി പുരസ്കാര നാമനിർദ്ദേശത്തിന് പുറമേ, *വൈൽഡ് അറ്റ് ഹാർട്ട്*, *റാംബ്ലിംഗ് റോസ്* എന്നീ ചിത്രങ്ങളിലെ അഭിനയത്തിലൂടെ മികച്ച സഹനടിക്കുള്ള നാമനിർദ്ദേശവും നേടിയ  അവർ ഇവ രണ്ടിലും മകൾ ലോറ ഡെർണിനൊപ്പമാണ് അഭിനയിച്ചത്. *റാംബ്ലിംഗ് റോസ്* എന്ന ചിത്രത്തിലെ വേഷത്തിലൂടെ ഡെർണിന് മികച്ച നടിയ്ക്കുള്ള നാമനിർദ്ദേശം ലഭിച്ചു. അമ്മയും മകളും ഇരട്ട നാമനിർദ്ദേശങ്ങൾ നേടിയ *റാംബ്ലിംഗ് റോസ്* എന്ന ചിത്രത്തിലൂടെ അക്കാദമി അവാർഡ് ചരിത്രത്തിൽ ആദ്യമായി അത്തരമൊരു സംഭവം നടന്നു. അതേ വർഷം തന്നെ ഇരട്ട ഗോൾഡൻ ഗ്ലോബ് പുരസ്കാരങ്ങൾക്കും രണ്ടുപേരും നാമനിർദ്ദേശം ചെയ്യപ്പെട്ടു.

സിനിമയിലെ വേഷങ്ങൾക്കൊപ്പം ലാഡ് നാടകവേദിയിലും പ്രത്യക്ഷപ്പെട്ടിരുന്നു. 1968 ൽ *കാരി മി ബാക്ക് ടു മോർണിങ്സൈഡ് ഹൈറ്റ്സ്* എന്ന നാടകത്തിലൂടെ അവർ ബ്രോഡ്വേയിൽ അരങ്ങേറ്റം കുറിച്ചു. 1976 ൽ *എ ടെക്സസ് ട്രിലോജിഃ ലു ആൻ ഹാംപ്ടൺ ലാവർട്ടി ഒബർലാൻഡർ* എന്ന നാടകത്തിൽ അഭിനയിച്ചതിന് അവർക്ക് ഒരു ഡ്രാമ ഡെസ്ക് അവാർഡ് നാമനിർദ്ദേശം ലഭിച്ചു.

2010 നവംബർ 1 ന്, ലാഡ്, ലോറ ഡെർൺ, ബ്രൂസ് ഡെർൺ എന്നിവർക്ക് ഹോളിവുഡ് വാക്ക് ഓഫ് ഫെയിമിൽ അടുത്തുള്ള താരങ്ങൾ ലഭിച്ചതോടെ ആദ്യമായി ഒരേ കുടുംബത്തിലെ മൂന്ന് അംഗങ്ങൾക്ക് ഒരേ അവസരത്തിൽ ഇവിടെ വാക്കിൽ നക്ഷത്രങ്ങൾ ലഭിക്കുന്ന അവസരമുണ്ടായി.

ഹാൾമാർക്ക് ചാനൽ പരമ്പരയായ *ചെസാപീക്ക് ഷോർസിൽ* അവർ വേഷമിട്ടു.

2022 ൽ പുറത്തിറങ്ങിയ *ഗിഗി & നേറ്റ്*, *ഐൽ ഓഫ് ഹോപ്പ്* എന്നിവയാണ് ലാഡ് അവസാനമായി അഭിനയിച്ച രണ്ട് ചലച്ചിത്രങ്ങൾ .

## വ്യക്തി ജീവിതവും മരണവും
1960 മുതൽ 1969 വരെ നടനും ഒരു തവണ തന്റെ സഹതാരവുമായിരുന്ന ബ്രൂസ് ഡെർണിനെ ലാഡ് വിവാഹം കഴിച്ചു. ചെറുപ്പകാലത്ത് മുങ്ങിമരിച്ച ഡയാൻ എലിസബത്ത്, ഒരു നടിയായിത്തീർന്ന ലോറ എലിസബത്ത് എന്നീ രണ്ട് പെൺമക്കളാണ് അവർക്കുണ്ടായിരുന്നത്. *വൈൽഡ് അറ്റ് ഹാർട്ട്*, *റാംബ്ലിംഗ് റോസ്*, *സിറ്റിസൺ റൂത്ത്*, *ഇൻലാൻഡ് എമ്പയർ* എന്നീ ചിത്രങ്ങളിലും എൻലൈറ്റൻഡ് എന്ന എച്ച്ബിഒ പരമ്പരയിലും  ലാഡും ലോറ ഡെർണും ഒരുമിച്ച് അഭിനയിച്ചു. *വൈറ്റ് ലൈറ്റ്നിങ്*, *ആലീസ് ഡസ്ന്റ് ലിവ് ഹിയർ എനിമോർ* എന്നീ ചലച്ചിത്രങ്ങളിലും ഇരുവരും ഒരുമിച്ച് പ്രത്യക്ഷപ്പെട്ടുവെങ്കിലും രണ്ടിലും ലോറയ്ക്ക് അപ്രധാന വേഷങ്ങളായിരുന്നു.

1969 മുതൽ 1977 വരെയുള്ള കാലത്ത് വില്യം എ. ഷിയ ജൂനിയറിനെ അവർ വിവാഹം കഴിച്ചു. 1999 ൽ അവർ തന്റെ മൂന്നാമത്തെ ഭർത്താവായ റോബർട്ട് ചാൾസ് ഹണ്ടറെ വിവാഹം കഴിച്ചു. ഒരു കാലത്ത് പെപ്സികോ ഫുഡ് സിസ്റ്റത്തിന്റെ സിഇഒ ആയിരുന്നു ഹണ്ടർ. 2025 ഓഗസ്റ്റ് അവസാനത്തോടെ അവരുടെ മരണത്തിന് ഏകദേശം മൂന്ന് മാസം മുമ്പ് അദ്ദേഹം മരിച്ചു.

1988 ലെ ജെസ്സി ജാക്സന്റെ പ്രസിഡൻഷ്യൽ പ്രചാരണത്തെ ലാഡ് പിന്തുണച്ചിരുന്നു.

2018-ൽ, ലാഡിന് ന്യുമോണിയ ഉണ്ടെന്ന് തെറ്റായി കണ്ടെത്തിയെങ്കിലും ഇത് അവരുടെ വീടിനടുത്തുള്ള ഫാമുകളിൽ നിന്നുള്ള "വിഷം സ്പ്രേ" ചെയ്തത് ശ്വസിച്ചതിനെത്തുടർന്ന് അന്നനാളം ചുരുങ്ങിയാണെന്ന് കണ്ടെത്തുകയും ആറ് മാസം മുതൽ ഒരു വർഷം വരെ ജീവിക്കാൻ സാധിക്കുകയുള്ള എന്ന് കണ്ടെത്തുകയും ചെയ്തു. എന്നിരുന്നാലും അവരുടെ മകൾ ലോറ മറ്റൊരു ആശുപത്രിയിലേക്ക് അവരെ മാറ്റിയതോടെ, അവിടെ അവർ പൂർണ്ണമായി സുഖം പ്രാപിച്ചു.

ഇഡിയോപതിക് പൾമണറി ഫൈബ്രോസിസ് ബാധിച്ച ലാഡ് 2025 നവംബർ 3 ന് 89 ആം വയസ്സിൽ കാലിഫോർണിയയിലെ ഓജായിലുള്ള ഭവനത്തിൽ വച്ച് മരണമടഞ്ഞു.

## അഭിനയരംഗം

### സിനിമ

### ടെലിവിഷൻ

## പുരസ്കാരങ്ങളും നാമനിർദ്ദേശങ്ങളും

## പുസ്തകങ്ങൾ

* 
* 
* 

## അവലംബം

## ബാഹ്യ ലിങ്കുകൾ

* 
* 
* 
* 
* 
* Diane Laddൽപ്ലേബിൽ വോൾട്ട്
* ഡയാൻ ലാഡിന്റെ ജീവചരിത്രം പരിഷ്കരിച്ചത് ഓഗസ്റ്റ് 10,2024
* 
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:2025-ൽ മരിച്ചവർ
വർഗ്ഗം:1935-ൽ ജനിച്ചവർ